Oficialusis leidinys L 326 , 13/12/2003 p. 0012 - 0015



Komisijos reglamentas (EB) Nr. 2174/2003 2003 m. gruodžio 12 d. iš dalies keičiantis Reglamentą (EB) Nr. 466/2001 dėl aflatoksinų (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų [1], ypač į jo 2 straipsnio 3 dalį, kadangi: (1) 2001 m. kovo 8 d. Komisijos reglamentas (EB) Nr. 466/2001, nustatantis didžiausius leistinus tam tikrų teršalų maisto produktuose kiekius [2], su paskutiniais pakeitimais, padarytais Reglamentu (EB) Nr. 1425/2003 [3], nustato didžiausius leistinus aflatoksino B1 ir bendro aflatoksino kiekius tam tikruose maisto produktuose. (2) Reglamentas (EB) Nr. 466/2001 numato, kad, dėl tos priežasties, jog kukurūzams, kuriuos, prieš vartojant žmogui arba panaudojant kaip ingredientą maisto produktuose, ketinama rūšiuoti arba kitaip fiziškai apdoroti, iki 2003 m. liepos 1 d. nebuvo nustatytas konkretus kiekis, vėliau bus taikomi kiekiai, nustatyti tiesioginiam vartojimui skirtiems grūdams. To priežastis buvo tai, kad, kukurūzų atveju, negalima atmesti, jog rūšiavimo metodai arba kitoks fizinis apdorojimas sumažina užteršimą aflatoksinais, tačiau dar reikia įrodyti tikrą šių metodų efektyvumą. Buvo taip pat numatyta, kad, nesant duomenų, pateisinančių konkretų didžiausią neapdorotų grūdų kiekį, turi būti taikomi 2 μg/kg B1 aflatoksino ir 4 μg/kg bendro aflatoksino kiekiai. (3) Atsižvelgiant į tai, buvo pateikti duomenys apie kukurūzus. Iš pateiktų duomenų akivaizdu, kad per įvairias rūšiavimo ir fizinio apdorojimo stadijas aflatoksinų kiekis neapdorotuose kukurūzuose gali ženkliai sumažėti išvalius juos galutiniame vartotojo produkte (dribsniai, kitos kruopos). Aflatoksinai buvo iš esmės susikoncentravę atsijose (atliekose) ir kukurūzų gemaluose, sėlenų miltuose ir skaldytuose kukurūzuose (gyvūnų pašarų produktai). Nors neįmanoma įvertinti kiekybiškai tiksliai ir garantuoti, kokiu mastu galima pasiekti šį sumažėjimą, iš turimų duomenų akivaizdu, kad įvairios valymo ir apdorojimo procedūros yra pakankamai efektyvios šalinant aflatoksinus iš kukurūzų produktų, skirtų vartoti žmonėms; per tokias procedūras iš žaliavinių kukurūzų, kuriuose yra 5 μg/kg B1 aflatoksinų ir 10 μg/kg bendrų aflatoksinų, pagamintuose žmonių vartojimui skirtuose kukurūzų produktuose liks didžiausias leistinas 2 μg/kg B1 aflatoksinų ir 4 μg/kg bendrų aflatoksinų kiekis, užtikrinantis labai aukštą vartotojų apsaugą. (4) Atrodo, kad kai kurie maisto kontrolės pareigūnai ir laborantai chemikai, pranešdami analitinius rezultatus, naudoja tą patį reikšminių skaitmenų skaičių, kuriuo išreiškiamas didžiausias kiekis nurodytas teisės aktuose. (5) Dėl šios priežasties reikia atitinkamai pakeisti Reglamentą (EB) Nr. 466/2001. (6) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 466/2001 iš dalies keičiamas taip: 1. 4 straipsnio 3 dalis pakeičiama tokiu tekstu: "3. I priedo 2.1.1.1 punkte nustatytų didžiausios leistinos aflatoksinų koncentracijos neatitinkantys žemės riešutai, riešutai bei džiovinti vaisiai ir 2.1.2.1 punkte nustatytų didžiausių leistinų koncentracijų neatitinkantys kukurūzai gali būti pateikiami į rinką, jei šie produktai: a) nėra tiesiogiai skirti žmonėms vartoti arba naudoti kaip maisto ingredientai; b) atitinka I priedo 2.1.1.2 punkte žemės riešutams, 2.1.1.3 punkte riešutams bei džiovintiems vaisiams ir 2.1.2.3 punkte kukurūzams nustatytas didžiausias leistinas koncentracijas; c) yra papildomai apdorojami, įskaitant rūšiavimą ar kitokį fizinį apdorojimą, ir po tokio apdorojimo nėra viršijamos I priedo 2.1.1.1 ir 2.1.2.1 punktuose nustatytos didžiausios leistinos koncentracijos, ir dėl šio apdorojimo nesusidaro kitų kenksmingų likučių; d) ženklinant aiškiai nurodoma jų paskirtis, pateikiama nuoroda "produktas turi būti rūšiuojamas arba kitaip fiziškai apdorojamas, kad prieš vartojant žmonių maistui arba naudojant kaip maisto ingredientą sumažėtų užteršimas aflatoksinu"." 2. I priedas iš dalies keičiamas, kaip nurodyta šio reglamento priede. 2 straipsnis Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse Priimta Briuselyje, 2003 m. gruodžio 12 d. Komisijos vardu David Byrne Komisijos narys [1] OL L 37, 1993 2 13, p. 1. [2] OL L 77, 2001 3 16, p. 1. [3] OL L 203, 2003 8 12, p. 1. -------------------------------------------------- PRIEDAS Reglamento (EB) Nr. 466/2001 I priedas iš dalies keičiamas taip: 1. 2 skirsnyje (mikotoksinai) 2.1 punktas (aflatoksinai) pakeičiamas tokiu tekstu: "Produktas | Didžiausia leistina koncentracija (μg/kg) | Mėginių ėmimo metodas | Analizės metodų vykdymo kriterijai | B1 | (B1 + B2 + G1 + G2) | M1 | 2.1.AFLATOKSINAI 2.1.1.Žemės riešutai, riešutai ir džiovinti vaisiai 2.1.1.1.Žemės riešutai, riešutai bei džiovinti vaisiai ir iš jų pagaminti apdoroti produktai, skirti tiesiogiai žmonėms vartoti arba naudoti kaip maisto produktų ingredientus | 2,0 | 4,0 | — | Komisijos direktyva 98/53/EB | Direktyva 98/53/EB | 2.1.1.2.Žemės riešutai, kurie prieš vartojant maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 8,0 | 15,0 | — | Direktyva 98/53/EB | Direktyva 98/53/EB | 2.1.1.3.Riešutai ir džiovinti vaisiai, kurie prieš vartojant žmonių maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 5,0 | 10,0 | — | Direktyva 98/53/EB | Direktyva 98/53/EB | 2.1.2.Grūdai (įskaitant grikius, Fagopyrum sp.) 2.1.2.1.Grūdai (įskaitant grikius, Fagopyrum sp.) ir jų apdoroti produktai, skirti tiesiogiai žmonėms vartoti arba naudoti kaip maisto produktų ingredientus | 2,0 | 4,0 | — | Direktyva 98/53/EB | Direktyva 98/53/EB | 2.1.2.2.Grūdai (įskaitant grikius, Fagopyrum sp.), išskyrus kukurūzus, kurie prieš vartojant žmonių maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 2,0 | 4,0 | — | Direktyva 98/53/EB | Direktyva 98/53/EB | 2.1.2.3.Kukurūzai, kurie prieš vartojant žmonių maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 5,0 | 10,0 | — | Direktyva 98/53/EB | Direktyva 98/53/EB | 2.1.3.Pienas (žalias pienas, pienas, skirtas pieno pagrindo produktams gaminti, termiškai apdorotas pienas, apibrėžtas Tarybos direktyvoje 92/46/EEB su paskutiniais pakeitimais, padarytais Reglamentu (EB) Nr. 806/2003. | — | — | 0,05 | Direktyva 98/53/EB | Direktyva 98/53/EB | 2.1.4.Šios prieskonių rūšys:Capsicum spp. (džiovinti jų vaisiai, sveiki arba malti, įskaitant čili, čili miltelius, raudonuosius ankštinius pipirus ir paprikas)Piper spp. (jų vaisiai, įskaitant baltuosius ir juoduosius pipirus)Myristica fragrans (muskatas)Zingiber officinale (imbieras)Curcuma longa (ciberžolė) | 5,0 | 10,0 | — | Direktyva 98/53/EB | Direktyva 98/53/EB | 2. 9 išnaša išbraukiama. --------------------------------------------------